S-33/2012

Mál þetta, sem dómtekið var fimmtudaginn 1. mars 2012, er höfðað með ákæru ríkissaksóknara, útgefinni 1. nóvember 2011, og ákæru lögreglustjórans á höfuðborgarsvæðinu, útgefinni 10. janúar 2012, á hendur K-kvk-þgf T-kvk-þgf J-kvk-þgf, kt. 000000-0000, Flétturima 11, Reykjavík, sem hér greinir:

Ákæra ríkissaksóknara, útgefin 1. nóvember 2011

Fyrir eftirtalin brot gegn umferðarlögum og almennum hegningarlögum, framin að kvöldi laugardagsins 3. júlí 2010 í Reykjavík:

Fyrir umferðarlagabrot með því að hafa ekið bifreiðinni JP-562, svipt ökurétti, austur Vesturlandsveg með 100 km hraða á klukkustund þar sem leyfður hámarkshraði var 80 km á klukkustund.

Telst þetta varða við 1. mgr., sbr. 3. mgr. 37. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Fyrir rangar sakargiftir með því að hafa, er lögregla hafði afskipti af akstri ákærðu í tilviki því sem lýst er í 1. ákærulið, skýrt lögreglu rangt frá nafni sínu og kennitölu er ákærða gaf upp nafn og kennitölu S-kvk-ef E-kvk-ef M-kvk-ef, kt. 000000-0000, og ritaði nafn hennar undir vettvangsskýrslu lögreglu og þannig komið því til leiðar að S-kvk-nf fékk sent sektarboð fyrir of hraðan akstur.

Telst þetta varða við 148. gr. almennra hegningarlaga.

Þess er krafist að ákærða verði dæmd til refsingar og greiðslu alls sakarkostnaðar.

Ákæra lögreglustjórans á höfuðborgarsvæðinu, útgefin 10. janúar 2011

Fyrir eftirtalin umferðar- og hegningarlagabrot á árinu 2010 í Reykjavík nema annað sé tekið fram, með því að hafa:

Miðvikudaginn 7. júlí, ekið bifreiðinni JP-562, svipt ökurétti, austur Vesturlandsveg í Reykjavík uns lögregla stöðvaði aksturinn skömmu síðar á móts við Emmessís.

Mánudaginn 19. júlí, ekið bifreiðinni BN-967, sem hún hafði sett á númerin JP-562 í heimildarleysi og blekkingarskyni, svipt ökurétti og undir áhrifum ávana- og fíkniefna (í blóði mældist amfetamín 55 ng/ml, MDMA 30 ng/ml og tetrahýdrókannabínól 1,0 ng/ml), um Langarima og vestur Hallsveg, ekki sinnt stöðvunarmerkjum lögreglu er hún hugðist stöðva aksturinn heldur ekið áfram vestur Hallsveg að Gullinbrú, þar sem hún ók gegn rauðu ljósi, beygt suður Gullinbrú og áfram að Stórhöfða-Höfðabakka, þar sem hún ók gegn rauðu ljósi og lögregla missti sjónar á bifreiðinni, lögregla sá bifreiðina aftur þar sem henni var ekið vestur Bíldshöfða og þaðan beygt til vinstri inn á Vesturlandsveg í Ártúnsbrekku, því næst til hægri inn á aðrein Reykjanesbrautar til suðurs, og áleiðis að Mjódd með allt að 115 km hraða á klukkustund áfram suður Reykjanesbraut og þaðan inn á Fífuhvammsveg í Kópavogi, norður Dalveg og svo til hægri inn á Smáratorg og á bifreiðastæði við Metro, þar sem ökumaður þurfti að stöðva bifreiðina vegna annarra ökutækja og lögregla handtók hana skömmu síðar.

Laugardaginn 24. júlí, ekið bifreiðinni JP-562, svipt ökurétti og undir áhrifum ávana- og fíkniefna (í blóði mældist amfetamín 185 ng/ml, MDMA 380 ng/ml og tetrahýdrókannabínól 0,6 ng/ml), austur Vesturlandsveg uns lögregla stöðvaði aksturinn skömmu síðar á móts við verslun N1 í Ártúnsbrekku.

Sunnudaginn 25. júlí, ekið bifreiðinni ZS-P53, svipt ökurétti, gegn einstefnu suður Veltusund, uns lögregla stöðvaði aksturinn skömmu síðar.

Miðvikudaginn 28. júlí, ekið bifreiðinni ZS-P53, svipt ökurétti og ófær um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 0,5 ng/ml), vestur Ártúnsbrekku uns lögregla stöðvaði aksturinn skömmu síðar austan við Elliðaár.

Föstudaginn 31. desember, ekið bifreiðinni VZ-598, svipt ökurétti og ófær um að stjórna henni örugglega vegna áhrifa ávana- og fíkniefna (í blóði mældist kókaín 30 ng/ml), vestur Miklubraut uns lögregla stöðvaði aksturinn skömmu síðar.

[…]

Fimmtudaginn 20. október 2011, ekið bifreiðinni JP-562, svipt ökurétti, norður Barrholt í Mosfellsbæ uns lögregla stöðvaði aksturinn skömmu síðar.

Teljast brot í liðum 1-8 varða við 1. mgr. 48. gr., brot í liðum 2 og 4 jafnframt við 1. mgr. 5. gr. en brot í lið 2. auk þess við og 3. mgr. 5. gr., 1. sbr. 3. mgr. 37. gr., allt sbr. 1. mgr. 100. gr. umferðarlaga nr. 50/1987 og 157. gr. almennra hegningarlaga nr. 19/1940, þá teljast brot í liðum 2, 3, 5, 6 […] enn fremur varða við 1. sbr. 2. mgr. 45. gr. a., sbr. 1. mgr. 100. gr. nefndra umferðarlaga nr. 50/1987, sbr. 5. gr. laga nr. 66/2006.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. nefndra umferðarlaga, sbr. 25. og 26. gr. laga nr. 44/1993.

Við meðferð málsins fyrir dómi féll sækjandi frá 7. lið ákæru lögreglustjórans á höfuðborgarsvæðinu.

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í október 1983 og á hún sér nokkurn sakaferil, allt aftur til ársins 2003. Ákærða er í máli þessu m.a. sakfelld fyrir rangar sakargiftir og fyrir að hafa í sjö skipti ekið bifreið svipt ökurétti, þar af fjórum sinnum jafnframt undir áhrifum áfengis eða ávana- og fíkniefna. Eru brot ákærðu gegn 45. gr. a. og 1. mgr. 48. gr. umferðarlaga ítrekuð öðru sinni. Til málsbóta horfir að ákærða hefur gengist greiðlega við brotum sínum og kom fram hjá henni við meðferð málsins fyrir dómi, að hún hefur nú gengist undir vímuefnameðferð og stundar nám. Þykir refsing ákærðu hæfilega ákveðin fangelsi í 6 mánuði.

Ákærða er svipt ökurétti ævilangt.

Ákærða greiði málsvarnarþóknun skipaðs verjanda síns, G-kk-ef E-kk-ef hdl., 94.125 krónur að meðtöldum virðisaukaskatti, og 524.465 krónur í annan sakarkostnað.

Af hálfu ákæruvaldsins flutti málið S-kvk-nf I-kvk-nf G-kvk-nf, fulltrúi lögreglustjórans á höfuðborgarsvæðinu.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærða, K-kvk-nf T-kvk-nf J-kvk-nf, sæti fangelsi í 6 mánuði.

Ákærða er svipt ökurétti ævilangt.

Ákærða greiði málsvarnarþóknun skipaðs verjanda síns, G-kk-ef E-kk-ef hdl., 94.125 krónur, og 524.465 krónur í annan sakarkostnað.

R-kvk-nf H-kvk-nf